24/06/2010 | Administración LocalMunicipal
Cee
Bases corrixidas da convocatoria para a cobertura mediante concurso-oposición dunha praza de persoal laboral fixo denominada técnico de deportes

Bases da convocatoria para cobertura dunha praza de persoal laboral fixo denominada “TÉCNICO DE DEPORTES”, corrixidas por Resolución da Alcaldía de data 14 de xuño de 2010, fanse públicas para o seu coñecemento e aos efectos oportunos. É obxecto da presente convocatoria a cobertura mediante o sistema de concurso-oposición dunha praza vacante do posto de traballo denominado “Técnico de deportes”, pertencente ao grupo de persoal laboral fixo do Concello de Cee, incluída na oferta de emprego público do ano 2010 e dotada no orzamento xeral deste Concello do ano 2010 coas retribucións que lle corresponden á categoría de licenciado segundo o disposto nas táboas salariais do vixente Convenio Colectivo do persoal laboral. As características básicas da praza de persoal laboral fixo de referencia son as seguintes: A determinación destas características axústase ó disposto no artigo 11 e na Disposición Final Cuarta, punto 3º, de la Lei 7/2007, de 12 de abril, del Estatuto Básico del Empregado Público, en tanto non se actualice ou se dite unha nova Lei da función pública de Galicia no que resulte de aplicación á ordenación del persoal laboral ao servizo das administracións locais. As funcións que corresponde desenvolver ao persoal laboral que ocupe a devandita praza serán as seguintes, axustadas ao disposto na normativa vixente: 1. Aportar o nivel profesional adecuado de coñecementos, de experiencia e de comportamento para a efectiva realización, no ámbito do seu servizo, daquelas actividades para as que capacita especialmente a súa cualificación profesional, así como para a dirección, coordinación, planificación e execución dos diferentes traballos que se asignen a súa unidade ou ao seu servizo.2. Elaborar os diferentes programas de actividades deportivas ofertadas desde o Concello.3. Elaborar o proxecto de actividade para cada novo curso.4. Xestionar a correcta formalización da matrícula dos alumnos nos diferentes cursos e actividades deportivas.5. Control do persoal técnico que presta servizo nos diferentes cursos e actividades ofertadas.6. Xestión de reserva das instalacións deportivas das que farán uso os alumnos dos cursos e actividades ofertadas.7. Supervisar o correcto funcionamento e realizar un control de calidade no desenvolvemento dos diferentes cursos e escolas deportivas.8. Xestión de abastecemento e mantemento do material técnico necesario e empregado nas diferentes actividades. Para iso deberá seguir os procedementos establecidos pola Intervención Municipal en relación coas propostas que se formulen.9. Elaborar orzamentos dos diferentes programas de actividade.10. Xestión administrativa da área.11. Dirixir, coordinar e supervisar a actuación do grupo de traballo e dos seus compoñentes o dun traballador individualizado, adoptando as medidas necesarias para garantir a súa produtividade, resolvendo problemas operativos e continxencias que afecten ao traballo ou ao persoal.12. Executar directamente coas colaboracións que dispoña as operacións ou traballos cualificadas ou de maior especialización profesional, así como as que correspondan a súa categoría profesional.13. Manter informado ao seu superior da problemática, funcionamento e rendementos do servizo ao seu cargo, do material e das instalacións asignadas, realizando periodicamente os partes ou informes que lle poidan ser esixidos.14. Calquera outra tarefa de xestión no marco da normativa vixente aplicable que lle poidan corresponder de conformidade co perfil e contido do posto, así como dentro da súa competencia e sempre que a súa titulación sexa habilitante conforme á normativa vixente, cando sexa necesaria para facilitar a operatividade municipal do servizo e da área de educación, cultura e deportes. Para ser admitidos nas probas selectivas de acceso á devandita praza, os aspirantes deberán reunir os requisitos que de seguido se especifican, os cales deberán posuírse con referencia ó último día do prazo de presentación de solicitudes: 1. Atoparse en posesión do título de licenciatura en Ciencias da Actividade Física e do Deporte.2. Ter a nacionalidade española ou ser nacional dalgún dos estados membros da Unión Europea ou nacional dalgún outro estado segundo o disposto na normativa e nos convenios vixentes.3. Ter cumpridos 16 anos de idade e non exceder da idade máxima de xubilación forzosa.4. Posuír a capacidade funcional necesaria para o desenvolvemento das tarefas propias da praza, así como non padecer enfermidade nin estar afectado por limitación física ou psíquica incompatible co desempeño das correspondentes funcións.5. Non ter sido separado mediante expediente disciplinario do servizo de calquera das administración públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial.6. Non atoparse incurso nos supostos de incompatibilidade previstos na lexislación vixente. As presentes Bases, xunto cos anexos, publicaranse no BOP e en extracto no DOGA e no BOE. Quen reunindo os requisitos esixidos desexe tomar parte no proceso selectivo, deberá presentar a solicitude no modelo oficial de instancia que se achega como anexo I da presente convocatoria, dirixíndoa ao Señor Alcalde do Concello de Cee e presentándoa no prazo de vinte días naturais contados a partir do seguinte ao da publicación do extracto desta convocatoria no BOE, no Rexistro Xeral do Concello, ou nas oficinas ou lugares a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberase achegar coa instancia unha relación circunstanciada dos méritos que se aleguen, acompañando inescusablemente con esta relación os documentos xustificativos (orixinais ou copias compulsadas), pois non se tomarán en consideración nin serán valorados aqueles que non resulten debidamente acreditados en todos os seus extremos no momento de presentación da instancia. Expirado o prazo de presentación de instancias, o Diego Omar Tipantasig Diaconita ditará resolución aprobando a lista provisional de admitidos e excluídos que será publicada no Taboleiro de anuncios da Casa do Concello, con indicación das causas da exclusión. Conforme o previsto no artigo 71 da Lei 30/1992, durante o prazo de dez días hábiles contados a partir do seguinte á inserción desta resolución no devandito taboleiro de anuncios, poderán emendarse os defectos que ocasionaron a exclusión ou a omisión. Todos os demais anuncios ou publicacións a que se refiren as presentes bases referiranse e publicaranse unicamente no Taboleiro de Anuncios do Concello de Cee. As reclamacións serán aceptadas ou rexeitadas na resolución da Alcaldía aprobando a lista definitiva de admitidos e excluídos que se fará pública no Boletín Oficial da Provincia e no Taboleiro de Anuncios do Concello. Contra esta resolución que pon fin á vía administrativa, só cabe interpor recurso contencioso - administrativo. A resolución da Alcaldía aprobando a lista definitiva de admitidos e excluídos indicará así mesmo a composición do tribunal, e o lugar, data e hora de realización polo Tribunal do proceso de valoración dos méritos alegados polos aspirantes definitivamente admitidos. A estimación dos méritos será realizada por un Tribunal composto polos seguintes membros: Presidente: Funcionario ou persoal laboral fixo da Administración. Suplente: Funcionario ou persoal laboral fixo da Administración.1° vocal: Funcionario ou persoal laboral fixo da Administración. Suplente: Funcionario ou persoal laboral fixo da Administración.2° Vocal: Representante Sindical dos traballadores. Suplente: Outro Representante Sindical dos traballadores.3° vocal: Funcionario ou persoal laboral fixo da Administración. Suplente: Funcionario ou persoal laboral fixo da Administración.4° vocal: Funcionario ou persoal laboral fixo da Administración. Suplente: Funcionario ou persoal laboral fixo da Administración. Secretario: Funcionario ou persoal laboral fixo da Administración. Suplente: Funcionario ou persoal laboral fixo da Administración. Este tribunal, terá en conta a Igualdade na súa composición segundo o Art.36 da Lei 7/2007. Os membros do Tribunal deberán ter unha titulación igual ou superior á esixida para os candidatos á praza, tendo dereito a percibir as indemnizacións correspondentes por participación en órganos de selección do persoal de conformidade co disposto na normativa aplicable. O Tribunal poderá solicitar axuda de un técnico ou especialista cando considere necesario. Para a constitución e actuación do Tribunal requirirase a presenza de máis da metade dos membros titulares ou suplentes, e sempre do/a Presidente/a e Secretario/a (que terá voz pero non voto). O Tribunal queda facultado para resolver as dúbidas que se presenten e tomar os acordos necesarios para levar a bo fin o concurso convocado polas presentes bases en todo o non previsto nelas. Os/as aspirantes poderán recusar a calquera dos membros do Tribunal e estes deberán absterse de actuar se neles concorre algunha das circunstancias do art.28 da Lei de Réxime Xurídico das Administracións Públicas e do Procedemento Administrativo Común. O Tribunal elevará á autoridade competente a correspondente proposta para adxudicar o posto, consonte coas avaliacións. Será previa a da Oposición, de carácter non eliminatoria e non poderá terse en conta para superar a fase de oposición. Antes da fase da oposición serán publicadas no Taboleiro de Anuncios do Concello as puntuacións asignadas aos aspirantes, na fase do concurso. O total da puntuación na fase do concurso será de 40 puntos distribuídos da seguinte forma: En posto de traballo desenvolvendo funcións de natureza igual ou similar (técnico de deportes, animador deportivo, monitor deportivo, etc.), a puntuación máxima obtida neste apartado non poderá exceder de 20 puntos. * 0,20 puntos por cada mes de traballo na Administración Local. * 0,10 puntos por cada mes de traballo noutras AA. PP. * 0,06 puntos por cada mes de traballo na empresa privada. Os méritos profesionais que sexan alegados para xustificar a experiencia profesional acreditaranse mediante contrato de traballo e informe de vida laboral, certificado expedido polo secretario da corporación ou mediante orixinal ou copia compulsada das actas de toma de posesión e cese, así como por calquera outro medio admisible en dereito que os acredite fehacientemente. Estimaranse os cursos de formación e perfeccionamento impartidos pola Administración Pública ou homologados por esta e que versen sobre materias relacionadas coas funcións do posto de traballo que solicite o/a aspirante, así como aqueles outros cursos en materias específicas que dalgún xeito contribúan a facilitar o desenvolvemento das devanditas funcións, como a informática, a prevención de riscos laborais, etc. Neste último caso, admitiranse os cursos impartidos por organización profesionais, sindicais, mutuas profesionais e similares, directamente relacionadas coa formación impartida. Non serán tidos en conta os cursos que non especifiquen a súa duración. O cómputo dos puntos realizarase sumando todas as horas de asistencia aos cursos que sexan considerados como puntuables ou baremables pola Comisión de Valoración. No caso de cursos nos que a súa carga lectiva veña expresada en créditos, aplicarase a equivalencia 1 crédito=10 horas. Os méritos relativos ós cursos de formación acreditaranse mediante certificado expedido polo órgano que corresponda ou mediante orixinal o copia compulsada dos títulos ou diplomas acreditativos da súa realización, así como por calquera outro medio admisible en dereito que os acredite fehacientemente. A puntuación máxima obtida neste apartado non poderá exceder de 20 puntos. - Cursos de postgrao, especialista ou experto universitario, etc.: * Ata 75 horas: 2 puntos. * De 76 a 150 horas: 4 puntos. * De máis de 150 horas: 6 puntos. - Outros cursos, xornadas, etc. de xestión deportiva municipal: * Por cada hora 0,016 puntos ata un máximo de 2 puntos. A puntuación máxima que se poderá acadar neste apartado é de 8 puntos. - Cursos de postgrao, especialista ou experto universitario, etc.: * Ata 75 horas: 1 punto. * De 76 a 150 horas: 2 puntos. * De máis de 150 horas: 3 puntos. - Outros cursos, xornadas, etc.: * Por cada hora 0, 008 puntos ata un máximo de 6 puntos. A puntuación máxima que se poderá acadar neste apartado é de 9 puntos. b.4. LINGUA GALEGA: Polo coñecemento acreditado do idioma galego, sen que sexan acumulables, computándose unicamente o grao superior alegado, e concedéndolle validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: - En grao de iniciación ou nivel Celga 3: 1 punto. - En grao de perfeccionamento nivel Celga 4 ou superior: 1,5 puntos. Na fase de oposición, á que se pasará rematado o concurso, executaranse tres exercicios. Os dous primeiros exercicios son ademais de obrigatorios, eliminatorios, cualificándose de 0 a 30 puntos. Os/As aspirantes que non acaden un mínimo de 7,5 puntos en cada unha das partes do primeiro exercicio ou de 15,00 puntos no segundo exercicio serán eliminados, de maneira que xa non realizarán o seguinte exercicio. O terceiro exercicio ten por obxecto acreditar os coñecementos do idioma galego e de linguaxe administrativa galega. É obrigatorio e eliminatorio, salvo para aqueles aspirantes que acrediten estar en posesión do Celga 4 ou da correspondente validación. Os aspirantes que non presenten a mesma, deberán realizar este exercicio que se cualificará de apto ou non apto. A non superación deste exercicio suporá a exclusión do aspirante do proceso selectivo. A cualificación de cada exercicio obterase pola media aritmética da puntuación outorgada por cada un dos membros do Tribunal asistentes eliminando a puntuación máxima e a puntuación mínima. Esta cualificación publicarase no taboleiro de edictos do Concello. A cualificación definitiva estará determinada pola suma das puntuacións obtidas na fase de concurso e en cada un dos exercicios da fase de oposición. Esta puntuación final publicarase no taboleiro de edictos do Concello. Para pasar dun exercicio a outro deberán transcorrer un mínimo de 48 horas é non poderán pasar máis de 45 días naturais. Este prazo, por razóns de celeridade administrativa e coa conformidade de todos os aspirantes pode o tribunal decidir que se acurte. O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito. A avaliación do concurso, o desenvolvemento da fase de oposición coa relación de exercicios, así como, a puntuación outorgada e a proposta que se eleve á Alcaldía -Presidencia, recollerase razoadamente nunha acta, que se levantará ao efecto, elevando a identificación do/a aprobado á Alcaldía- Presidencia. Unha vez avaliado o concurso pasarase á fase de oposición, que consistirá en realizar os seguintes exercicios: Constará de dúas partes: Primeira parte: Consistirá en desenvolver por escrito durante un período máximo de 45 minutos, un tema de dous sinalados polo tribunal e determinados por este inmediatamente antes do comezo do exercicio e referido ás materias específicas comprendidas no anexo II: Temario Xeral. Esta parte valorarase de 0 a 15 puntos debendo obterse un mínimo de 7,5 puntos no mesma. Segunda parte: Consistirá en desenvolver por escrito durante un período máximo de 45 minutos, un tema de dous sinalados polo tribunal e determinados por este inmediatamente antes do comezo, do exercicio e referido ás materias específicas comprendidas no anexo III: Temario Específico. Esta parte valorarase de 0 a 15 puntos debendo obterse un mínimo de 7,5 puntos no mesma. Neste exercicio deberá demostrarse a base teórica e a súa aplicación á función propia do posto e ó desenvolvemento dos seus cometidos profesionais específicos. Consistirá na realización, por escrito, dun suposto práctico de dous propostos polo tribunal inmediatamente antes do seu comezo, relacionados coas materias específicas do anexo III: Temario Específico desta convocatoria. Os aspirantes disporán dun tempo máximo de 45 minutos para realizar este exercicio. Esta parte valorarase de 0 a 30 puntos debendo obterse un mínimo de 15 puntos no mesma. Terase que demostrar o coñecemento do idioma galego e da linguaxe administrativa. Consistirá nunha tradución do castelán ao galego ou á inversa, dun texto proposto polo tribunal, inmediatamente antes do seu comezo, durante un tempo de 30 minutos. Estarán exentos da realización deste exercicio aqueles aspirantes que teñan acreditada a posesión do certificado de perfeccionamento de lingua galega (ou Celga 4). Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. As cualificacións dos aspirantes aprobados en cada un dos exercicios serán publicadas no Taboleiro de Anuncios do Concello e no lugar de celebración dos mesmos, no mesmo día ou no día seguinte a aquel no que se faga a avaliación. Unha vez superada a fase de Oposición sumaranse as puntuacións obtidas na fase de Concurso. A suma de ámbalas dúas puntuacións servirá para determinar o candidato aprobado, sen que en ningún caso o número de aprobados poida superar o de prazas convocadas. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso- oposición, o aspirante proposto como elixido ou seleccionado neste proceso, deberá aportar a documentación acreditativa de que reúne os requisitos esixidos na convocatoria nos termos reflectidos no precedente artigo cuarto. Os que xa tiveran a condición de funcionarios públicos estarán exentos de xustificar as condicións e requisitos que xa tiveran acreditados para obter o seu anterior nomeamento, debendo presentar unicamente certificación que acredite a súa condición e demais circunstancias que consten no seu expediente persoal. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuíto, non poderá ser nomeado titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude. Despois de emitida ou efectuada a proposta de resolución polo tribunal avaliador do concurso-oposición e achegada a documentación preceptiva, a Alcaldía - Presidencia, ditará resolución motivada efectuando nomeamento para titular da praza obxecto deste concurso-oposición, de conformidade coa antedita relación de aprobados efectuada polo tribunal (ó abeiro do art.102 da Lei 7/85, do 2 de abril, na redacción que lle deu a Lei 14/2000, do 29 de decembro). En todo caso, a resolución deste concurso-oposición será motivada con referencia ao cumprimento das normas legais e regulamentarias e das bases da convocatoria. Acreditarase no procedemento, como fundamento da resolución adoptada, a observancia do procedemento debido e a avaliación final dos méritos dos candidatos, así como dos exercicios da fase de oposición. O/A candidato/a seleccionado tomará posesión, como máximo no prazo dun mes contado dende a notificación da resolución do nomeamento. A resolución do concurso-oposición e o nomeamento do candidato/a será publicado nos boletíns oficias que proceda. Unha vez efectuado o nomeamento e tomado posesión darase cumprimento á Lei 53/84, do 26 de decembro, sobre incompatibilidades. Contra as presentes bases poderán interpoñer as persoas lexitimadas directamente recurso contencioso - administrativo, diante da Sala do Contencioso- Administrativo do Tribunal Superior de Xustiza de Galicia, no prazo de dous meses contados dende a publicación das mesmas. Isto sen prexuízo dos recurso que se poidan formular contra a resolución da Alcaldía -Presidencia aprobatoria delas. En calquera caso, as persoas lexitimadas, poderán formular calquera outra acción que estimen procedente. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Administracións Públicas e procedemento administrativo común. A publicidade dos distintos actos derivados deste proceso selectivo, así como as comunicacións referidas ó mesmo, faranse mediante publicación no taboleiro municipal do Concello de Cee. O tribunal queda autorizado para aclarar as dúbidas que xurdan na interpretación destas bases no eido da súa aplicación ó proceso avaliador, así como, para tomar os acordos necesarios para o seu bo desenvolvemento, determinando o modo de proceder, nos casos non previstos. As presentes bases serán obxecto de publicación íntegra no BOP. Un extracto das mesmas serán publicadas no DOGA e no BOE. O prazo para presentar solicitudes contarase dende a última publicación. O nomeamento do titular da praza e posto obxecto destas bases efectuarase no boletín oficial que proceda. Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Cee. No desenvolvemento do proceso selectivo terase en conta, en todo caso, o establecido no art.59 da Ley 7/2007, de 12 de abril, do Estatuto básico do empregado público, e adoptaranse as medidas precisas para establecer as adaptación e axustes razonables de tempos e medios no proceso selectivo en previsión da presentación ó mesmo de candidatos con minusvalías compatibles. No non previsto nestas bases rexerá de modo complementario e supletorio a lexislación de réxime local, da Comunidade Autónoma e Estatal. Cee, 14 de xuño de 2010. O alcalde, Asdo.: Ramón Vigo Sambade. APELIDOS E NOME:_________________________________________________________________________ D. N. I. Nº:__________________________________ Primeiro.- Que ten coñecemento do anuncio publicado no B. O. P. de data___________ e en extracto no DOGA e no BOE polo que se oferta o posto de Técnico de Deportes a prover mediante concurso-oposición. Segundo.- Que reunidos os requisitos esixidos para o desempeño do posto e tendo interese en aspirar ao mesmo nas condicións ofertadas, é polo que SOLICITA ser admitido/a na convocatoria efectuada ao efecto de terme por aspirante a provisión mediante concurso-oposición do posto de “Técnico de Deportes”. Ós efectos de que por quen corresponda sexan tidos en conta os méritos concorrentes no solicitante, aléganse os que se reseñan seguidamente e circunstanciadamente na seguinte folla da solicitude, xuntándose á mesma os documentos acreditativos de aqueles. ou, no seu caso, designándose os concretos arquivos da corporación nos que xa constan os mesmos. Lugar e data: Sinatura: Ós efectos previstos no art.5 da Lei Orgánica 15/1999, de 13 de decembro (B. O. E.14/02/99), se lle informa que no presente documento se lle solicitan certos datos persoais unicamente ós efectos de realizar correctamente a xestión da súa relación de servizos con esta Administración. Mediante a firma do presente documento se consinte tanto na recollida de datos para ser incluídos nos ficheiros automatizados de Xestión de Recursos Humanos e Nóminas, cuxa finalidade é a de ser utilizados para a xestión del persoal en todos os seus aspectos, formación, selección e promoción interna, retribucións, estatísticas relativas ó mesmo, prevención de riscos laborais, incompatibilidades e outros extremos. Respecto dos citados datos poderá exercer os dereitos de acceso, rectificación e cancelación nos termos previstos na citada Lei 15/1999. Ilmo. Sr. Alcalde do Concello de Cee. Ilmo. Sr. Alcalde do Concello de Cee. Tema 1: A Constitución Española de 1978. Título preliminar. Reforma Constitucional. Tema 2: O Estatuto de Autonomía de Galicia. A súa reforma. Tema 3: As Institucións da Comunidade Autónoma de Galicia: o Parlamento. O Consello da Xunta. O Presidente. Tema 4: O Goberno da Nación. Estrutura e funcións. Tema 5: O poder lexislativo. O Congreso: estrutura e funcións. O Senado: estrutura e funcións. O Poder Xudicial. Tema 6: A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 7: A Coroa: características e funcións. Tema 8: Dereitos fundamentais e liberdades públicas na Constitución Española. Tema 9: Dereitos fundamentais e liberdades públicas na Constitución Española II: a súa protección. Tema 10: O Defensor do Pobo. Tema 11: Facendas locais. Os recursos das facendas locais: impostos locais. Tema 12: Facendas locais II. Taxas e prezos públicos. Tema 13: Administración Pública e Dereito. Sistemas de sometemento da Administración: singularidades do sistema español. O principio de autotutela. Os interditos e a Administración. A reclamación previa en vía administrativa. Tema 14: O sistema de fontes do Dereito Administrativo. A Constitución. Disposicións con rango de lei. O Regulamento. O principio de inderogabilidade singular. Outras fontes do Dereito Administrativo: o costume e o precedente administrativo. Os principios xerais do Dereito. Tema 15: As Administracións Públicas: personalidade xurídica. Tipoloxía dos entes públicos. Tema 16: A función pública. Evolución histórica da función pública en España. Tema 17: A función pública II: o persoal ao servizo das Corporacións Locais. Funcionario, persoal eventual e persoal laboral. Tema 18: O principio de legalidade na actuación da Administración. Tema 19. O municipio e o deporte. Tema 20. As políticas deportivas locais. Tema 21. Ámbitos da xestión pública do deporte. Tema 22. A xestión deportiva municipal. Tema 23. Bases do financiamento para o desenvolvemento das actividades físicas no ámbito local. Tema 24. Os recursos no deseño de proxectos. Tema 25. Estratexias do plan de fomento das estruturas asociativas deportivas locais. Tema 26. A calidade nos servizos deportivos municipais. Tema 27. Ciclos de mellora continua na área de deportes municipal. Tema 28. Planeamento dos equipamentos deportivos e recreativos. Tema 29. O responsable do mantemento e conservación da instalación deportiva en pequenos e medianos municipios. Tema 30. A animación deportiva: papel do animador. Tema 31. Roles dentro do grupo. O líder. Tema 32. Manifesto sobre o deporte en idade escolar. Tema 33. O Código de Ética Deportiva. Tema 34. Boas prácticas no ámbito do deporte e a saúde. Tema 35. A organización deportiva na Comunidade Autónoma Galega. Tema 36. O Servizo de Deportes Municipal no Concello de Cee. Tema 37. A formación deportiva no desenvolvemento do neno/a. Tema 38. Tratamento pedagóxico do deporte. Tema 39. A actividade física na terceira idade. Tema 40. As actividades acuáticas para a preparación ao parto. Tema 41. A actividade física e saúde. Tema 42. O xogo infantil nos medios urbanos. Tema 43. As mulleres e a actividade físico - deportiva. Tema 44. Ocio, deporte e estilos de vida. Tema 45. A cultura deportiva na sociedade española. Tema 46. O entramado socio – deportivo como causa da violencia no deporte. Tema 47. O proceso de deportivización da sociedade española. Tema 48. Deporte, medios e periodismo. Tema 49. A comunicación corporativa e a comunicación comercial no deporte. Tema 50. Técnicas e procesos de comunicación no deporte. Tema 51. Informática e deporte. Tema 52. Psicoloxía aplicada á actividade física e o deporte. Aportes ao deporte municipal. Tema 53. A condición psicolóxica no adestramento deportivo: mellora e posta a punto. Tema 54. Medicina e ciencias aplicadas ó deporte. Tema 55. Mecánica do aparato locomotor: xeneralidades. Tema 56. A circulación sanguínea durante o exercicio físico. Tema 57. Fisioloxía do deportista. Planificación dos medios recuperativos no proceso de adestramento deportivo. Tema 58. A nutrición deportiva. Tema 59. Metodoloxía para a avaliación do estado nutricional dunha poboación. Tema 60. As capacidades físicas básicas. Tema 61. A resistencia: os sistemas fraccionados. Tema 62. Métodos e medios para o desenvolvemento da forza. Tema 63. O adestramento isocinético da forza. Tema 64. Os principios do adestramento pliométrico. Tema 65. A velocidade: factores xerais dos que depende e tipos. Tema 66. Factores que interveñen no equilibrio. Tema 67. A mobilidade ou amplitude de movementos: factores condicionantes. Tema 68. Cinética abdominal: consideracións cualitativas. Tema 69. A educación postural nas actividades cotiás. Tema 70. O adestramento deportivo: principios e obxectivos. Tema 71. A forma deportiva. Tema 72. Métodos, técnicas e deseños de investigación do adestramento deportivo. Tema 73. O quecemento na actividade físico - deportiva. Tema 74. Dificultades para avaliar a aptitude física. Tema 75. Tests de esforzo no ámbito do “deporte para todos”. Tema 76. Etapas da aprendizaxe do movemento técnico. Tema 77. A técnica deportiva: adestramento, métodos e control. Tema 78. As habilidades técnicas e as habilidades interpretativas do deportista. Tema 79. Necesidades motoras na idade infantil. Tema 80. A iniciación deportiva. Tema 81. Estrutura funcional dos deportes de equipo. Tema 82. O baloncesto como deporte de equipo. Tema 83. O voleibol: nocións do xogo colectivo. Tema 84. O balonmán: contido do xogo defensivo. Tema 85. Planificación do exercicio con cinta elástica. Tema 86. Xogos infantís de Galicia. Tema 87. Actividades deportivas nos espazos naturais. Tema 88. Rutas de sendeirismo pola “Costa da Morte”. Tema 89. Definicións e conceptos básicos acerca dos exercicios físicos desaconsellados. Tema 90. O marketing na organización de eventos deportivos.